EkBass/fiwiki-20250220-pages-articles huggingface dataset:
HMS Springaren (Spr)

HMS Springaren (runkonumerot Sp ja Spr) oli Ruotsin laivaston Draken-luokan sukellusvene. == Valmistus == Alus tilattiin Malmöstä Kockums Mekaniska Verkstads AB:lta, missä köli laskettiin vuonna 1960. Se laskettiin vesille 31. elokuuta 1961 ja liitettiin laivastoon 7. marraskuuta 1962.Gardiner, Robert s. 446 == Palvelus == Alus poistettiin palveluksesta 1. lokakuuta 1987. Se oli maalilaivana Hårsfjärdenissä, kunnes se romutettiin 1999 Muskön laivastontelakalla.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Draken-luokan sukellusveneet Luokka:Kockums Luokka:Ruotsalaiset kylmän sodan sukellusveneet
HMS Delfinen (Del)

HMS Delfinen (runkonumero De ja Del) oli Ruotsin laivaston Draken-luokan sukellusvene. == Valmistus == Alus tilattiin Karlskronan laivastontelakalta, missä köli laskettiin vuonna 1958. Alus laskettiin vesille 7. maaliskuuta 1961 ja liitettiin laivastoon 7. kesäkuuta 1962.Gardiner, Robert s. 446 == Palvelus == Alus poistettiin palveluksesta 1. marraskuuta 1989 ja romutettiin 1993 Gävlessä.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Draken-luokan sukellusveneet Luokka:Ruotsalaiset kylmän sodan sukellusveneet
Kulttuuriympäristökasvatus

Kulttuuriympäristökasvatus on kasvatuksen osa-alue, jonka avulla edistetään ympäristön kulttuuristen merkitysten tunnistamista, arvioimista ja arvostamista. Se tukee ympäristösuhteen ja kulttuuri-identiteetin muodostumista ja kulttuuristen oikeuksien toteutumista. ==Tavoitteet== Kulttuuriympäristökasvatuksen tavoitteena on edistää ympäristön kulttuuristen merkitysten tunnistamista, arvioimista ja arvostamista. Se tukee ympäristösuhteen ja kulttuuri-identiteetin muodostumista. Myös kulttuuristen oikeuksien toteuminen on osa kulttuuriympäristökasvatuksen periaatteita https://finto.fi/keko/fi/page/p47. Kulttuuriympäristökasvatus auttaa myös tulkitsemaan rakennuksia kysymällä miksi ja miten ne on rakennettu ja mitä ne voivat menneisyydestä kertoa. Rakennusperinnön ymmärtämisen avulla tuetaan etenkin lapsia ja nuoria vastuulliseen aikuisuuteen ja lisätään kykyä ottaa kantaa ympäristön suunnitteluun.http://www.rakennusperinto.fi/kulttuuriymparisto/kulttuuriymparistokasvatus/ ==Käsitteet== Kulttuuriympäristökasvatus on käsitteenä alisteinen ympäristökasvatukselle. Se liittyy käsitteenä myös kestävän kehityksen kasvatukseen, jonka yksi ulottuvuus on kulttuurisesti kestävä kehitys. Lähikäsitteitä kulttuuriympäristökasvatukselle ovat mm. kotiseutukasvatus, kulttuurisesti kestävä kasvatus sekä kulttuuriperintökasvatus. Arkkitehtuurikasvatushttps://www.safa.fi/fin/safa/arkkitehtuurikasvatus/ on kulttuuriympärisökasvatuksen osa-alue. ==Toimijat== Kulttuuriympäristökasvatusta toteuttavat useat tahot kuten päiväkodit, koulut ja oppilaitokset, museot, kerhot ja vapaat harrastusryhmät sekä erilaiset yhdistykset ja verkostot. Kulttuuriympäristökavatuksen alalla toimivia järjestäytyneitä tahoja ovat mm. Suomen Kulttuuriperintökasvatuksen seura ry. ja Suomen Ympäristökasvatuksen seura ry., == Lähteet == == Aiheesta muualla == * Kulttuuriperintökasvatus.fi * Kulttuuriympäristökasvatus (Rakennusperintö.fi) Luokka:Ympäristökasvatus Luokka:Kulttuuriympäristö
Ruokepuolinen (Jyväskylä)

Ruokepuolinen on Keski-Suomessa Jyväskylässä Ruokkeella sijaitseva järvi. Jyväskylän ja Muuramen rajalla Taka-Keljossa sijaitsee toinen Ruokepuolinen. == Maantietoa == Järven pinta-ala on 29 hehtaaria, se on 1,3 kilometriä pitkä ja 750 metriä leveä. Se on muodostunut kolmen korkean mäen väliseen laaksoon. Mäistä huolimatta järven rannat ovat alavat ja loivat. Valtatie 18 ylittää järven pengertietä myöten. Penkereeseen on jätetty pieni silta-aukko veden vaihtumista varten. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,43 miljoonaa kuutiometriä. Sen keskisyvyys on 1,5 metriä ja suurin syvyys on 4,4 metriä. Syvin kohta sijaitsee järven eteläisessä osassa. Pohjoisosan syvyys on korkeintaan 2,8 metriä. Järven rantaviivan pituus on 4,4 kilometriä ja sen rannat ovat metsämaata tai asuinaluetta. Pohjoisrantaa seuraa yhdystie 16684 ja Haapamäki–Jyväskylä-rautatie. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma- alueeseen (14.293) järvi kuuluu. Järven vedenpinnan korkeus on 124,0 metriä mpy. Siihen on johdettu viisi metsäojaa. Etelästä päin siihen laskee Hanhioja, jonka valuma-alueella sijaitsee Hanhijärvi. Järven laskuoja lähtee järven pohjoisosan pohjoisrannasta ja se laskee 1,5 kilometrin päässä Lummelampeen. Vesireitti jatkaa alas Myllyjärven ja Syväojan kautta Tuomiojärveen. == Historiaa == Järven nimi esiintyy vanhemmilla kartoilla, kuten vuoden 1930 pitäjänkartalla, myös muodossa Ruoketpuolinen. Ruoke on nimetty järven mukaan; Ahti Lahtinen ja ratavartija Aukusti Salo keksivät nimen järven nimen pohjalta alueen rautatieseisakkeelle 1900-luvun alkupuolella, josta nimi levisi tarkoittamaan koko kyläkuntaa. Sitä ennen Ruoketta kutsuttiin Siltalan peräksi. == Lähteet == Luokka:Syväojan valuma-alue (Jyväskylä) Luokka:Jyväskylän järvet
Kulttuuriperintökasvatus

Kulttuuriperintökasvatus on kasvatuksen osa-alue, jonka avulla edistetään kulttuuriperintöön liittyvää osaamista sekä tuetaan kulttuuri-identiteetin muodostumista ja kulttuuristen oikeuksien toteutumista. https://finto.fi/keko/fi/page/p183 ==Tavoitteet== Kulttuuriperintökasvatuksen tavoitteena on tukea yksilöllisen kulttuuri-identiteetin tasapainoista kehittymistä. Kaikille halutaan antaa mahdollisuus tuntea itsensä osalliseksi ympäröivästä kulttuurista.Laine & al. 2014: Kulttuuri-identiteetti & kasvatus Kulttuuriperintökasvatuksella tuetaan eri tahojen tavoitteellista kasvatustoimintaa ja koulujen opetussuunnitelman perusteiden mukaisten oppimistavoitteiden saavuttamista. Opetussuunnitelman mukaisen opetuksen tavoitteena on esimerkiksi edistää monipuolista kulttuurista osaamista ja kulttuuriperinnön arvostamista sekä tukea oppilaita oman kulttuuri- identiteetin rakentamisessa. http://www.kulttuuriperintokasvatus.fi Kulttuuriperintökasvatus * tukee kulttuuristen taitojen kehittymistä * huomioi kulttuurin moninaisuuden * takaa kulttuuristen oikeuksien toteutumisen arjessa * edistää laajaa näkemystä elävästä kulttuurista * edistää kulttuurisesti kestävää kehitystä Laine & al. 2013: Kestävä kasvatus-kulttuuria etsimässä ==Toimijat== Kulttuuriperintökasvatusta toteuttavat mm. museot, päiväkodit, koulut ja oppilaitokset sekä erilaiset yhdistykset. Järjestäytyneitä tahoja alalla ovat esim. Suomen Kulttuuriperintökasvatuksen seura. == Lähteet == == Aiheesta muualla == * Kulttuuriperintokasvatus.fi Luokka:Kasvatus Luokka:Kulttuuriperintö
Uniko

Uniko on yhdysvaltalaisen jousikvartetti Kronos Quartetin, Samuli Kosmisen ja Kimmo Pohjosen albumi, joka julkaistiin vuonna 2011 levymerkillä Ondine. == Kappaleet == Kaikki sävellykset Pohjonen ja Kosminen. # # # # # # # == Kokoonpano == * Jeffrey Zeigler – sello * David Harrington – viulu * John Sherba – viulu * Hank Dutt – alttoviulu * Kimmo Pohjonen – haitari, ääni * Samuli Kosminen – haitarin sämpläys, ohjelmointi == Arvostelut == * AllMusic: AllMusic review == Lähteet == == Aiheesta muualla == * Uniko discogs.com -sivustolla Luokka:Vuoden 2011 albumit Luokka:Kronos Quartetin albumit
Grey Cube Galleriat

Grey Cube Galleriat oli kesäisin vuosina 2014–2016 Korkeasaaren kolmessa vanhassa karhulinnassa toiminut näyttelytila. Maaseudun Sivistysliiton hanke toi näyttelyitä 1950-luvusta asti lähes tyhjillään olleisiin karhulinnoihin.Grey Cube Gallerioiden kolmas kesä alkaa 2.6. Korkeasaari. Viitattu 1.7.2023. Tiloissa esitettiin myös tanssitaidetta. Näyttelyohjelmisto sekä Grey Cube Festival saivat innoitusta karhulinnojen historiasta, eläintarhojen kulttuurihistoriasta ja paikasta. ==Lähteet== ==Aiheesta muualla== * Hankkeen kotisivujen arkistoitu versio Luokka:Entiset Suomen taidenäyttelyt Luokka:Korkeasaari
Sirke

Sirke on naisen etunimi. Suomessa se pohjautunee adjektiiviin sirkeä, joka tarkoittaa pirteää, terhakkaa. Suomessa Sirke on jäänyt harvinaiseksi nimeksi ja sen kantajat ovat syntyneet enimmäkseen 1900-luvun puolenvälin tienoilla. Nimen kantajia on vuoteen 2015 mennessä kolmisensataa.Väestörekisterikeskuksen nimipalvelu. Nuorten naisten ja tyttöjen nimenä Sirke on Suomessa todella harvinainen. Saksassa Sirke on voittoa tarkoittavan miehennimen Sirk sisarnimi.Anne Saarikalle, Johanna Suomalainen: Suomalaiset etunimet Aadasta Yrjöön, s. 354 ==Tunnettuja Sirkejä== * Sirke Happonen, suomalainen kirjallisuustieteilijä == Lähteet == Luokka:Etunimet
Suomen Kulttuuriperintökasvatuksen seura

Suomen Kulttuuriperintökasvatuksen seura ry. on kulttuuriperintökasvatuksen edistämiseen, kehittämiseen ja tukemiseen erikoistunut avoin kansalaisjärjestö. Se on perustettu vuonna 2006. Seuran toiminta koostuu kasvattajien tukemisesta, aktiivisesta yhteiskunnallisesta vaikuttamisesta sekä tiedottamisesta. == Organisaatio== Suomen Kulttuuriperintökasvatuksen seura ry. on valtakunnallinen järjestö. Järjestöön voi liittyä sekä henkilö- tai yhteisöjäseniä. Seura aloitti toimintansa vuonna 2006. ==Toiminta ja tavoitteet== Suomen Kulttuuriperintökasvatuksen seura edistää kulttuuriperintö- ja kulttuuriympäristökasvatusta. Toiminnan tavoitteena on tukea lasten ja nuorten kulttuurista osaamista ja osallisuutta sekä kulttuuristen oikeuksien toteutumista. Seura toteuttaa kehittämisprojekteja, antaa lausuntoja ja on jäsenenä useissa asiantuntijatyöryhmissä. Kulttuuriperintö määrittyy pitkälti yhteiskunnassa vallitsevien arvojen perusteella. Seura edistää kulttuuriperinnön tuntemuksen yhteiskunnallista merkittävyyttä sekä tukee yksilöiden valmiuksia osallistua kulttuuriperintöön liittyvien arvojen tunnistamiseen ja määrittelyyn. Lisäksi seura on aloitteellinen ja osallistuu yhteiskunnalliseen keskusteluun. http://www.kulttuuriperintokasvatus.fi == Lähteet == == Aiheesta muualla == * Kulttuuriperintökasvatus.fi Luokka: suomalaiset järjestöt Luokka:Kulttuuriperintö Luokka:Kasvatus
Linnoitus (Lappeenranta)

Linnoitus on Lappeenrannan kaupunginosa ja tilastoalue. Se sijaitsee kaupungin keskustassa Saimaaseen työntyvällä niemellä. Linnoitus on vuonna 1649 perustetun Lappeenrannan ensimmäinen kaupunginosa ja saanut nimensä siellä sijaitsevan Lappeenrannan linnoituksen mukaan. Varsinaisen linnoituksen ja sen rakennusten ohella kaupunginosan kohteita ovat muun muassa Lappeenrannan satama, Lappeenrannan vanhin puisto Vanhapuisto eli Pusupuisto, Lappeenrannan kesäteatteri ja Lappeenrannan hiekkalinna. Kaupunginosaan kuuluvat myös mantereeseen täyttömaalla yhdistetty Rapasaari sekä kolmesta pienemmästä saaresta muodostettu Pikisaari, jotka ovat kerrostalovaltaisia asuinalueita. Rapasaaressa sijaitsee entinen Rapasaaren rautatieasema, joka kuului Lappeenrannan vanhimpaan rautatiehen Simola–Lappeenranta-rataan. Linnoituksen tilastoalueella on 1 259 asukasta. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Hajen-luokka (1954)

Hajen-luokka oli Ruotsin merivoimien kuuden 1950-luvun lopulla valmistetun sukellusveneen muodostama alusluokka. == Taustaa == Toisen maailmansodan päättyessä Ruotsin merivoimat totesi muiden maiden tavoin, että maan sukellusveneiden suunnittelu oli Kriegsmarinen sodan lopulla käyttöönottamien uusien sukellusveneiden erityisesti tyyppine XXI ja XXIII myötä jäänyt jälkeen ja vanhanaikaiseksi. Voittoisat liittoutuneet suojelivat mustasukkaisesti haltuunsa saamista sukellusveneistä keräämiään tietoja eikä puolueettomalla Ruotsilla ollut siten pääsyä tutustumaan uusiin innovaatioihin.Miller, David s. 178 Onneksi vasta valmistunut Saksan laivaston tyypin XXI sukellusvene U-3503 (Oberleutnant zur See Deiring) oli sodan lopulla 8. toukokuuta 1945 upotettu Ruotsin aluevesille Göteborgin edustalle (). Laivasto nosti 24. elokuuta 1946 veneen, joka kuljetettiin Karlskronaan tutkittavaksi ennen romuttamista.Miller, David s. 187 == Alukset == Alusten suunnittelu alkoi 1940-luvun lopulla, mutta valmistus viivästyi perehdyttäessä Saksan laivaston tyypin XXI aluksesta tehtyihin löytöihin. Alukset olivat pienempiä kuin tyypin XXI alukset, mutta siitä huolimatta ne olivat aikanaan suurimpia Ruotsissa valmistettuja sukellusveneitä.Miller, David s. 179 Hajen-luokkaGardiner, Robert s. 446 Nimi Telakka Kölinlasku Vesille Valmis Kohtalo HMS Hajen Kockums, Malmö 1953 11. joulukuuta 1954 28. helmikuuta 1957 poistettu alusluettelosta 1. heinäkuuta 1980 HMS Sälen Kockums, Malmö 1953 3. lokakuuta 1955 8. huhtikuuta 1957 poistettu alusluettelosta 1. heinäkuuta 1980 HMS Valen Karlskronavarvet, Karlskrona 1953 21. huhtikuuta 1955 4. maaliskuuta 1957 poistettu alusluettelosta 1. heinäkuuta 1980 HMS Bävern Kockums, Malmö 1955 3. helmikuuta 1958 29. toukokuuta 1959 poistettu alusluettelosta 1. heinäkuuta 1980 HMS Illern Kockums, Malmö 1955 14. marraskuuta 1957 31. elokuuta 1959 poistettu alusluettelosta 1. heinäkuuta 1980 HMS Uttern Kockums, Malmö 1955 14. marraskuuta 1958 15. maaliskuuta 1960 poistettu alusluettelosta 1. heinäkuuta 1980 == Lähteet == * * === Viitteet === *
Syötävä Puisto

Syötävä Puisto on kaikille avoin, talkoovoimin ylläpidetty hyötykasvipuutarha Mustikkamaalla Helsingissä. Syötävä Puisto perustettiin vuonna 2014 osana Maaseudun Sivistysliiton kolmivuotista teemaa Paikan tuntu käyttämällä paikan adoptio -toimintamallia. Paikan tuntu -hanke päättyy virallisesti vuoden 2016 lopussa, Syötävä Puisto -hankkeen päättymisestä ilmoitettiin lokakuussa 2016. Syötävä Puisto on yhteisöllinen ja ympäristösivistyksellinen kokeilu, jossa kaupunkilaisille tarjotaan tilaisuus viljellä hyötykasveja avomaalla, tutustua ruokasienten viljelykokeiluun ja hoitaa puiston marjapensaita sekä hedelmäpuita ohjatusti sekä omatoimisesti. Syötävän puiston tarkoituksena on tarjota vaihtoehtoja kaupunkilaisten ympäristösuhteen ylläpitoon, kokeilla paikan adoptointia yhteisöllisessä toiminnassa ja kehittää uudenlaista sisältöä tyhjilleen jääneisiin tiloihin. Syötävä Puisto ottaa toiminnallaan osaa kaupunkilaisten ympäristösuhteeseen, kaupunkiviljelyyn, kaupunkisuunnitteluun ja urbaaneihin jokamiehen ja -naisen oikeuksiin liittyviin keskusteluihin. Kesällä 2018 vetovastuu Syötävästä Puistosta siirtyi Helsingin kaupungin nuorisopalveluille ja Maaseudun Sivistysliitto on toiminnassa kumppanina. == Puiston kasvillisuus ja toiminta == Syötävään Puistoon on istutettu omenapuita, luumupuita, tyrnipensaita, mustia ja punaisia viinimarjapensaita, karviaispensaita ja marja-aronioita. Avomaaviljelyksillä kasvatetaan mm. salaattia, yrttejä, hernettä, kurpitsaa ja lehtikaalia. Puistossa kasvaa lisäksi raparperia. Puiston satoa ei saa maistella ja eikä poimia. Kävijöitä pyydetään tulemaan yhteisöryhmän talkoisiin: keskiviikkoisin 17:30 -19:30 tai lauantaisin 14:00-16:00 kitkemään muutama rikkaruoho tai kastelemaan muutama janoinen kasvi, jotta satoa saadaan. Syksyisin järjestetään kaikille avoimet sadonkorjuutalkoot ja sadonkorjuujuhlat. Puisto perustettiin keväällä 2014, jolloin alueelle istutettiin monivuotisten hedelmäpuiden ja marjapensaiden taimet talkoovoimin. Avomaaviljelmät perustettiin koululaisten, kaupunkiviljelijöiden ja eri yhdistysten viljelytyöpajoissa. Peltoalan kääntämisessä avusti Uuras- työhevonen. Eri yhdistykset järjestävät puistossa monenlaisia kaupunkiviljelyyn, permakulttuuriin, villiyrtteihin, hortoiluun ja luontoon liittyviä työpajoja ja kursseja. == Paikan historia == Syötävä Puisto on perustettu paikkaan, jossa on viljelty hyötykasveja jo 1860-luvusta lähtien. Kauppiailla Wasili Winogradoff ja Ivan Scharin oli alueella kasvihuoneita ja laajoja kasvimaita 1800–1900-lukujen taitteeseen asti. 1940- ja 1950-luvuilla pihapiiriä asutti Wickmanien telakkasukuun kuuluva perhe. 2000-luvulle tultaessa pihapiiri siirtyi Helsingin kaupungin liikuntavirastolta Korkeasaaren hallintaan ja taloon on majoitettu satunnaisia eläintarhan työntekijävieraita. Pihapiiri jäi vähäiselle käytölle. == Lähteet == == Aiheesta muualla == * Syötävän Puiston kotisivut Luokka:Helsingin puistot Luokka:Puutarhat Luokka:Ympäristökasvatus Luokka:Kaupunkiviljely Luokka:Mustikkamaa–Korkeasaari
Goliath e la schiava ribelle

Goliath e la schiava ribelle (”Goljat ja kapinallinen orja”) on vuonna 1963 valmistunut italialais-ranskalainen seikkailuelokuva. Tyylilajiltaan historia- aiheista peplumia edustavan elokuvan on ohjannut Mario Caiano. Sen sankaria esittää yhdysvaltalainen Gordon Scott. ==Juoni== Lyydian satraappi Marcius tukee Makedonian Aleksanteria taistelussa Dareioksen johtamia persialaisia vastaan. Hänen neuvonantajansa Artafernes kannattaa liittoa Dariuksen kanssa. Goljatiksi kutsuttu Eumenes pelastaa Aleksanterin liittolaisen tyttären Corin rosvoilta ja pari rakastuu toisiinsa. Artafernes myrkyttää Marciuksen ja ryhtyy vainoamaan Coria ja Goljatia. Goljat pakenee vankilasta, järjestää kapinan ja pelastaa Corin. Artafernes saa surmansa ja Goljat ja Cori nousevat valtaistuimelle. ==Näyttelijät== ==Tuotanto== Goliath e la schiava ribelle on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa sekä Tor Caldaran luonnonsuojelualueen maisemissa. Taistelukohtaukset on lainattu muista elokuvista. Elokuva on vaatimattomasti toteutettu peplum-seikkailu, jota kannattaa lähinnä Gordon Scottin energinen näyttelijäsuoritus. Scott teki samaan aikaan kahta samanalaista elokuvaa, toista aamulla ja toista iltapäivällä. Kehonrakentaja Serge Nubret esiintyy sivuosassa toisessa ja viimeisessä peplum-elokuvassaan. Vaatimattomuudestaan huolimatta elokuva tuotti Italiassa kohtalaiset 316 miljoonan liiran pääsylipputulot. Ranskassa sen näki yli 600 000 katsojaa. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Vuoden 1963 italialaiset elokuvat
Paikan tuntu

Paikan tuntu – paikan identiteetti on osa Maaseudun Sivistysliiton toimintaa. Siinä tutkitaan ihmisen suhdetta paikkaan ja paikallisten ympäristöjen merkitystä ihmiselle. Paikan tuntu sai alkunsa vuonna 2014 osana Maaseudun Sivistysliiton laajempaa ympäristösivistyksellistä toimintaa. Toimintaa järjestetään eri puolilla Suomea, muun muassa Helsingissä, Raumalla, Varkaudessa, Ilomantsissa ja Oulussa. Yhteisiä teemoja ovat luonnon ja ihmisen väliset suhteet, urbaanit jokamiehenoikeudet, hylättyjen paikkojen adoptointi ja kulttuuriympäristökasvatus. Kaikessa toiminnassa paikalliset ihmiset haastetaan osallistumaan ja toimimaan oman kulttuuriympäristönsä puolesta. Erilaiset tapahtumat, näyttelyt, keskustelut ja seminaarit toteutetaan osana rakennettuja ympäristöjä, kaupunkiluontoa, taajamia ja rannikkoseutuja. ==Tapahtumat ja tuotannot== *Ympäristöluotsit *Syötävä Puisto *Grey Cube Galleriat *Tunne + Tila *Vedenalainen maailma *Karhufestivaali *Ihan nurkan takana -verkkosivusto *Checkpoint Leonardo -näyttely Oulun taidemuseossa ==Yhteistyökumppanit== Toiminnassa on mukana laaja kumppanuusverkosto, muun muassa Suomen Kulttuuriperintökasvatuksen seura, Korkeasaari, Koneen Säätiö, Keskitien Tukisäätiö, Maahenki Oy, museoita, kaupunkeja, kuntia, paikallisia yhdistyksiä, taiteilijoita, muotoilijoita ja ympäristökasvattajia. ==Julkaisut== *Ympäristoluotsit, opas ympäristöluotsauksesta ja ympäristöluotsitoiminnan koordinoimisesta, 2014 *Paikan tuntu. Kohtaamisia unohdetuissa tiloissa. Toim. Antti Möller. Maahenki 2016 == Aiheesta muualla == *Paikan tuntu -hankkeen arkistosivut *Paikan tuntu Twitterissä ===Videot=== *Kalanmaha, 2016 *Life Aquatic, 2016 *Korkeasaaren henkilökunnan kokemuksia Grey Cube galleriasta, 2016 *Grey Cube taiteilijaresidenssi, 2014-2016 *Grey Cube Festival 4.9. 2015 Eläintarhassa *Grey Cube Festival 22.8.2015 Eläintarhassa *Nautilo, 2015 *Aari-teoksen installointi Oulun taidemuseossa 2015 *Syötävä Puisto, per 2014, Mustikkamaa, Helsinki *Why birds sing?, 2014 *Karhufestivaali, Bear in Mind, 2014 Luokka:Suomen kulttuuritapahtumat
American Independent Party

American Independent Party on vuonna 1967 Kaliforniassa perustettu yhdysvaltalainen poliittinen puolue. Se muistetaan ennen kaikkea vuoden 1968 presidentinvaaleista, jolloin puolueen ehdokas George Wallace voitti viidessä eteläisessä osavaltiossa, ollen toistaiseksi viimeinen ns. kolmannen puolueen ehdokas, joka on Yhdysvaltain presidentinvaaleissa saanut koko osavaltion valitsijamiehet puolelleen. Liberalismivastainen puolue sai tuolloin kannatusta ennen kaikkea valkoihoisten Etelävaltioiden duunariasukkaista, jotka olivat pettyneet demokraatteihin. Vuoden 2024 presidentinvaaleissa puolue tuki Robert F. Kennedy Jr.:n ehdokkuuta. Ideologialtaan puoluetta on luonnehdittu äärioikeistolaiseksi ja paleokonservatiiviseksi. == Lähteet == Luokka:Yhdysvaltain puolueet Luokka:Äärioikeisto Yhdysvalloissa
Mario Caiano

Mario Caiano (13. helmikuuta 1933 Rooma – 20. syyskuuta 2015 Rooma) oli italialainen elokuvaohjaaja ja -käsikirjoittaja. Ohjaaja ja tuottaja Carlo Caianon poika Mario opiskeli yliopistossa filologiaa ja työskenteli 1950-luvulla apuohjaajana. Hänen ensimmäinen itsenäinen ohjaustyönsä oli peplum-elokuva Odysseus vastaan Hercules vuonna 1962. Myöhemmin Caiano ohjasi yhden ensimmäisistä spagettiwesterneistä Il segno del coyote (1963), kauhuelokuvan Gli amanti d’oltretomba (1965), jännityselokuvat L’occhio nel labirinto (1972), ...a tutte le auto della polizia... (1975) ja muita eri lajityyppejä edustavia viihde-elokuvia. 1970-luvulta lähtien hän työskenteli etupäässä televisiossa. ==Elokuvia== * Odysseus vastaan Hercules, 1962 * Goliath e la schiava ribelle, 1963 * I due gladiatori, 1964 ==Lähteet== ==Aiheesta muualla== * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1933 syntyneet Luokka:Vuonna 2015 kuolleet
HMS Hajen (Haj)

HMS Hajen (runkonumero Hj ja Haj) oli Ruotsin laivaston Hajen-luokan sukellusvene. == Valmistus == Alus tilattiin 1949 Malmöstä Kockums Mekaniska Verkstads AB:lta, missä köli laskettiin 1953. Alus laskettiin vesille 11. joulukuuta 1954 ja liitettiin laivastoon 28. helmikuuta 1957.Gardiner, Robert s. 446 == Palvelus == Alus poistettiin palveluksesta 1. heinäkuuta 1980 ja romutettiin vuonna 1983 Landskronassa.Hofsten, Gustaf von & Waernberg, Jan s. 192 == Lähteet == * * === Viitteet === Luokka:Hajen-luokan sukellusveneet (1954) Luokka:Kockums Luokka:Ruotsalaiset kylmän sodan sukellusveneet
HMS Sälen (Säl)

HMS Sälen (runkonumerot Sä ja Säl) oli Ruotsin laivaston Hajen-luokan sukellusvene. == Valmistus == Alus tilattiin 1949 Malmöstä Kockums Mekaniska Verkstads AB:lta, missä köli laskettiin vuonna 1953. Se laskettiin vesille 3. lokakuuta 1955 ja liitettiin laivastoon 8. huhtikuuta 1957.Gardiner, Robert s. 446 == Palvelus == Alus poistettiin palveluksesta 1. heinäkuuta 1980 ja myytiin 1984 Länsi-Saksaan.Hofsten, Gustaf von & Waernberg, Jan s. 192 == Lähteet == * * === Viitteet === Luokka:Hajen-luokan sukellusveneet (1954) Luokka:Kockums Luokka:Ruotsalaiset kylmän sodan sukellusveneet
Danny Jones (rugbypelaaja)

Danny Jones (6. maaliskuuta 1986 Halifax – 3. toukokuuta 2015 Lontoo) oli englantilaissyntyinen walesilainen rugby league -pelaaja, jonka viimeiseksi seuraksi jäi Kingstone Press League 1:n Keighley Cougars. == Ura == === Seurajoukkueura === Jones aloitti uransa vuonna 2003 Kingstone Press Championshipin Halifax RLFC:ssä, jota hän edusti kuusi vuotta vuoteen 2009 asti. Vuonna 2010 Jones siirtyi Kingstone Press League 1:n Keighley Cougarsiin, jota hän edusti kuolemaansa, vuoteen 2015 asti. === Maajoukkueura === Walesin rugby league -maajoukkueessa Jones debytoi vuonna 2010. Hän oli joukkueessa mukana myös vuoden 2013 maailmancupissa, jossa hän pelasi yhdessä ottelussa tehden yhden maalinhttp://www.rugbyleagueproject.org/players/danny- jones/summary.html. == Kuolema == Jones kuoli toukokuussa 2015 saatuaan sydänkohtauksen vaihtopenkillä Keighley Cougarsin ottelussahttp://www.iltalehti.fi/urheilu/2015050419624981_ur.shtml. Hänet oli aiemmin otettu kentältä pois. Jonesilla oli kuolinhetkellä viisikuukautiset kaksoset. Hänen pelinumeronsa 6 jäädytettiin Jonesin kuoleman jälkeen. == Lähteet == Luokka:Walesilaiset urheilijat Luokka:Rugbynpelaajat Luokka:Vuonna 1986 syntyneet Luokka:Vuonna 2015 kuolleet
Mjøndalen IF

Mjøndalen IF on urheiluseura Mjøndalenista, Buskerudin läänistä Norjasta. Seuran miesten jalkapallojoukkue pelaa toiseksi korkeimmalla sarjatasolla OBOS-ligaenissa kaudella 2022. Joukkue pelasi ensimmäistä kertaa sitten vuoden 1992 maan korkeimmalla sarjatasolla Eliteserienissä kaudella 2015 ja sittemmin myös kausina 2019–2021. Vegard Hansen on valmentanut joukkuetta vuodesta 2006. Vuonna 1910 perustettu seura pelaa kotiottelunsa 4 350-paikkaisella Isachsen Stadionilla. Mjøndalen on osallistunut eurocupeihin kolmesti, pelaten Cardiff Cityä, Bayern Müncheniä sekä Werder Bremeniä vastaan. Mjøndalen IF on myös maan menestyneimpiä seuroja jääpallossa. == Saavutukset jalkapallossa == * Norjan Cup (3): 1933, 1934, 1937 Luokka:Norjalaiset jalkapalloseurat Luokka:Vuonna 1910 perustetut urheiluseurat
Miksjärvi

Miksjärvi on Varsinais-Suomessa Laitilan Kaivolassa oleva järvi, joka kuuluu Sirppujoen vesistön Kettujoen valuma-alueeseen. == Maantiede == Järven pinta- ala on 2,5 hehtaaria ja se on 250 metriä pitkä ja 150 metriä leveä. Siihen laskee ympäröivältä suolta suojia. Yksi ojista on samalla järven laskuoja, joka on 5,5 kilometriä pitkä. Se yhtyy Vihonojaan, joka on Kettujoen latvahaara. Järvellä on 700 metriä rantaviivaa ja sen ranta on pääosin avosuota, jota ympäröi kallio- ja moreenipohjainen metsämaasto. Rannalla on yksi loma-asunto, johon johtaa tie Kalannista ja Laitilasta. Ranta on mökin kohdalta ruopattu. == Lähteet == Luokka:Laitilan järvet Luokka:Sirppujoen vesistö
Norsk Tipping

thumb|Yhtiön pääkonttori vuonna 2006. Norsk Tipping AS on norjalainen rahapeliyhtiö. Vuonna 1948 perustetun yhtiön pääkonttori sijaitsee Hamarin kaupungissa. Norjan valtio on omistanut Norsk Tippingin kokonaan vuodesta 1993 lähtien. Kuten Veikkaus Suomessa, myös Norsk Tipping jakaa tuottonsa Norjan urheilulle, liikuntaan ja kulttuuriin. Norsk Tipping osallistuu myös Suomessa pelattavaan Vikinglottoon. Yhtiön muihin peleihin kuuluvat muun muassa Lotto, Keno, Jokeri, raaputusarpapeli Flax ja vedonlyöntipelit Tipping sekä Oddsen. ==Aiheesta muualla== * Norsk Tippingin verkkosivusto Luokka:Rahapeliyhtiöt Luokka:Norjalaiset valtionyhtiöt
HMS Bävern (Bäv)

HMS Bävern (runkonumero Bä ja Bäv) oli Ruotsin laivaston Hajen-luokan sukellusvene. == Valmistus == Alus tilattiin 1952 Malmöstä Kockums Mekaniska Verkstads AB:lta, missä köli laskettiin 1955. Alus laskettiin vesille 3. helmikuuta 1958 ja liitettiin laivastoon 29. toukokuuta 1959.Gardiner, Robert s. 446 == Palvelus == Alus poistettiin palveluksesta 1. heinäkuuta 1980 ja myytiin 1981 romutettavaksi Odenseen.Hofsten, Gustaf von & Waernberg, Jan s. 192 == Lähteet == * * === Viitteet === Luokka:Hajen-luokan sukellusveneet (1954) Luokka:Kockums Luokka:Ruotsalaiset kylmän sodan sukellusveneet
HMS Illern (Iln)

HMS Illern (runkonumerot In ja Iln) oli Ruotsin laivaston Hajen-luokan sukellusvene. == Valmistus == Alus tilattiin 1952 Malmöstä Kockums Mekaniska Verkstads AB:lta, missä köli laskettiin vuonna 1955. Se laskettiin vesille 14. marraskuuta 1957 ja liitettiin laivastoon 31. elokuuta 1959.Gardiner, Robert s. 446 == Palvelus == Alus poistettiin palveluksesta 1. heinäkuuta 1980 ja myytiin 1981 romutettavaksi Odenseen.Hofsten, Gustaf von & Waernberg, Jan s. 192 == Lähteet == * * === Viitteet === Luokka:Hajen-luokan sukellusveneet (1954) Luokka:Kockums Luokka:Ruotsalaiset kylmän sodan sukellusveneet
HMS Uttern (Utn)

HMS Uttern (runkonumero Ut ja Utn) oli Ruotsin laivaston Hajen-luokan sukellusvene. == Valmistus == Alus tilattiin 1952 Malmöstä Kockums Mekaniska Verkstads AB:lta, missä köli laskettiin vuonna 1955. Alus laskettiin vesille 14. marraskuuta 1958 ja liitettiin laivastoon 15. maaliskuuta 1960.Gardiner, Robert s. 446 == Palvelus == Alus poistettiin palveluksesta 1. heinäkuuta 1980 ja myytiin 1981 romutettavaksi Odenseen.Hofsten, Gustaf von & Waernberg, Jan s. 192 == Lähteet == * * === Viitteet === Luokka:Hajen-luokan sukellusveneet (1954) Luokka:Kockums Luokka:Ruotsalaiset kylmän sodan sukellusveneet
HMS Valen (Val)

HMS Valen (runkonumerot Va ja Val) oli Ruotsin laivaston Hajen-luokan sukellusvene. == Valmistus == Alus tilattiin 1949 Karlskronan laivastontelakalta, missä köli laskettiin 1953. Se laskettiin vesille 21. huhtikuuta 1955 ja liitettiin laivastoon 4. maaliskuuta 1957.Gardiner, Robert s. 446 == Palvelus == Alus poistettiin palveluksesta 1. heinäkuuta 1980 ja myytiin 1984 Länsi-Saksaan.Hofsten, Gustaf von & Waernberg, Jan s. 192 == Lähteet == * * === Viitteet === Luokka:Hajen-luokan sukellusveneet (1954) Luokka:Ruotsalaiset kylmän sodan sukellusveneet
Sotakone (Rautamies)

Sotakone (), oikealta nimeltään James Rupert ”Rhodey” Rhodes, on Marvel- kustantamon sarjakuvien supersankarihahmo. James Rhodes itse teki ensiesiintymisensä Iron Man -lehden numerossa 118 (tammikuu 1979) ja Sotakoneena hänet nähtiin ensi kerran vasta numerossa 282 (syyskuu 1992). Hahmon loivat David Michelinie ja Bob Layton. Len Kaminski ja Kevin Hopgood taas suunnittelivat hänen taisteluasunsa. Hahmo on esiintynyt myös animaatiosarjoissa Rautamies ja Iron Man: Armored Adventures, animaatioelokuvassa The Invincible Iron Man. Terrence Howard näyttelee hahmoa vuoden 2008 elokuvassa Iron Man, ja Don Cheadle elokuvissa Iron Man 2 (2010), Iron Man 3 (2013), Avengers: Age of Ultron (2015), Captain America: Civil War (2016), Avengers: Infinity War (2018), Captain Marvel (2019) ja Avengers: Endgame (2019) sekä Disney+-sarjoissa The Falcon and the Winter Soldier (2021) ja Secret Invasion (2023). ==Lähteet== == Aiheesta muualla == * Marvel- kustantamon kotisivujen osuus Sotakoneesta Luokka:Marvel-universumin supersankarit Luokka:Kostajat
Magne Havnå

Magne Havnå (16. lokakuuta 1963 – 29. toukokuuta 2004http://boxrec.com/list_bouts.php?human_id=624&cat;=boxer Viitattu 18.1.2015.) oli norjalainen raskaansarjan ammattilaisnyrkkeilijä ja WBO-liiton alemman raskaansarjan maailmanmestari. Vuonna 1986 ammattilaiskehiin siirtynyt Havnå voitti MM-tittelin Boone Pultzilta toukokuussa 1990 ja puolusti vyötään kahdesti menestyksekkäästi. Hän lopetti uransa vuonna 1993 hävittyään Roger McKenzielle teknisellä tyrmäyksellä. ==Kuolema== Havnå kuoli 29. toukokuuta 2004 veneilyonnettomuudessa. Hän oli kuollessaan 40-vuotias.Glendrange, Sølvi; Magne Havnå (40) omkom i båtulykke Dagbladet. Ajankohta 29.5.2004. Viitattu 5.5.2015. ==Lähteet== Luokka:Norjalaiset nyrkkeilijät Luokka:Vuonna 1963 syntyneet Luokka:Vuonna 2004 kuolleet
Torgeir Bryn

Torgeir Bryn (s. 8. elokuuta 1964 Oslo) on norjalainen entinen koripalloilija, pelipaikaltaan sentteri. Bryn on ainoa norjalainen NBA:ssa pelannut koripalloilija. Hän pelasi kolme ottelua Los Angeles Clippersissä kaudella 1989–1990. Hän palasi takaisin Eurooppaan vuonna 1993, ja lopetti uransa lopullisesti 45-vuotiaana vuonna 2010. Bryn on pelannut eniten otteluita (111) Norjan maajoukkueessa. ==Lähteet== Luokka:Norjalaiset koripalloilijat Luokka:Vuonna 1964 syntyneet Luokka:Elävät henkilöt
Triandría

Triandría () on Kreikan kaupunki sekä samanniminen Thessalonikin kunnan kunnallisyksikkö (Δημοτική Ενότητα Τριανδρίας, Dimotikí Enótita Triandrías) ja entinen itsenäinen kunta. Se sijaitsee Thessalonikin alueyksikössä Keski- Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 9 986 (vuonna 2011). Triandrían kaupunki sijaitsee noin kolme kilometriä Thessalonikin keskustasta kaakkoon ja se on Thessalonikin esikaupunkialuetta. Kaupunki on saanut nimensä, suomeksi ”Triumviraatti”, Thessalonikissa ensimmäisen maailmansodan aikana toimineen niin kutsutun kansallisen puolustuksen hallituksen kolmesta johtajasta, jotka olivat Elefthérios Venizélos, Pávlos Kountouriótis ja Panagiótis Dagklís. Triandría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thessalonikin kuntaan. == Lähteet == == Aiheesta muualla == Luokka:Keski-Makedonian entiset kunnat Luokka:Keski-Makedonian kaupungit Luokka:Thessaloniki
Agora (Thessaloniki)

Agora (, ”Antiikin agora”) tai Roomalainen forum on roomalaisaikainen agora eli forum Thessalonikissa Kreikassa. Sen arkeologinen alue sijaitsee kaupungin keskustassa lähellä Pyhän Demetrioksen kirkkoa. Sitä reunustavat kadut Filíppou, Agnóstou Stratiótou, Olýmpou ja Makedonikís Amýnis. Agoran rakentaminen alkoi ilmeisesti 100-luvun lopulla. Se rakennettiin varhaisemman agoran paikalle. Tämä agora oli rakennettu varhaisella keisariajalla ensimmäisen vuosisadan eaa. lopulla tai ensimmäisellä vuosisadalla jaa., jolloin Rooman provinsseihin rakennettiin paljon samanlaisia forumeita. Agora toimi kaupungin poliittisena, kaupallisena, yhteiskunnallisena ja uskonnollisena keskuksena. Roomalaiseen tapaan se sijaitsi linnoitetun kaupungin keskellä kahden pääkadun risteyksessä. Agora oli suorakulmion muotoinen ja sen sivujen pituudet olivat 146 × 97 metriä. Se oli reunustettu kaikilta paitsi pohjoislaidalta stoilla eli pylväshalleilla sekä muilla julkisilla rakennuksilla, mukaan lukien kylpylä ja rahapaja. Agoran itälaidalla oli odeion eli musiikkiteatteri, johon mahtui 2 000–2 500 kuulijaa. Länsilaidan stoaa kutsuttiin Kupariseppien stoaksi, koska siellä työskenteli lukuisia käsityöläisiä. Läheinen Chalkéonin kirkko on saanut nimensä siitä. Alueen arkeologiset kaivaukset alkoivat vuonna 1966. Nykyisin esiin on kaivettu lähinnä alueen itä- ja etelälaidan rakennusten raunioita. == Lähteet == == Aiheesta muualla == Luokka:Agorat Luokka:Antiikin Thessaloniken rakennukset ja rakennelmat Luokka:Arkeologiset kohteet Kreikassa
Galeriuksen kaari

Galeriuksen kaari () on Thessalonikissa Kreikassa sijaitseva roomalaisaikainen kaari. Se on yksi Thessalonikin maamerkeistä ja sijaitsee kaupungin keskustassa Egnatía- ja Dimitríou Goúnari -katujen risteyksessä. Kaari tunnetaan kaupungissa myös nimellä Kamára (Καμάρα, ”Kaari”). Kaari on rakennettu 200-luvun lopussa tai 300-luvun alussa. Sen rakennutti keisari Galerius, josta kaari on saanut myös nimensä. Rakentamisella juhlistettiin Galeriuksen voittoa Sassanidien Persiasta vuonna 297. Kaari oli osa suurempaa rakennuskokonaisuutta, johon kuuluivat myös muun muassa Galeriuksen palatsi, Rotunda ja hippodromi. Kaaren tarkoitus oli yhdistää palatsi kaaren ali kulkeneeseen tiehen. Kaaressa oli kahdeksan pylvästä, jotka muodostivat kolme kaarta. Kaarista keskimmäinen oli suurin ja sen leveys oli 9,7 metriä ja korkeus 12,5 metriä. Sitä reunustaneet neljä pylvästä kannattivat kupolin muotoista kattoa. Keskimmäisen kaaren kummallakin puolella oli pienemmät kaaret, joiden kummankin leveys oli 4,8 metriä ja korkeus 6,5 metriä. Nykyisin alkuperäisestä kahdeksasta pylväästä on jäljellä kolme, ja kaarista kaksi eli suurin ja toinen pienemmistä. Kaari oli koristeltu reliefeillä, jotka esittivät Galeriuksen sotavoittoja ja niiden juhlintaa sekä Roomaa tuolloin hallinnutta tetrarkiaa (Galerius, Diocletianus, Maximianus ja Constantius). Koristelusta osa on säilynyt. == Lähteet == == Aiheesta muualla == Luokka:Antiikin Thessaloniken rakennukset ja rakennelmat
Galeriuksen palatsi

Galeriuksen palatsi () oli roomalaisaikainen palatsi Thessalonikissa Kreikassa. Sen arkeologinen alue sijaitsee kaupungin keskustassa. Palatsi rakennettiin noin vuonna 300. Sen rakennutti keisari Galerius, joka oli yksi Rooman tetrarkian keisareista ja piti Thessalonikia hallintopaikkanaan. Palatsi liittyi suurempaan rakennuskokonaisuuteen, johon kuuluivat myös muun muassa niin kutsutut Rotunda ja Galeriuksen kaari sekä hippodromi. Palatsista on kaivettu esiin merkittävä osa Plateía Navarínou ja Dimitríou Goúnari -katujen alueella. Löydöksiin kuuluu muun muassa mosaiikkilattioin koristettuja huoneita, peristyylipiha sekä suurikokoisia seinien osia. Alueen lounaisosassa on suuri kahdeksankulmainen rakennus, jonka halkaisija on noin 30 metriä. Sitä käytettiin joko temppelinä tai jonkinlaisena valtaistuinsalina. Palatsin itäpuolella oli 400–500 metriä pitkä hippodromi, jota ei kuitenkaan ole kaivettu esiin. Siitä on kuitenkin tehty joitakin löydöksiä. Raunioita on kunnostettu vuodesta 1994. == Lähteet == == Aiheesta muualla == Luokka:Antiikin Thessaloniken rakennukset ja rakennelmat
Lankjärvi

Lankjärvi tai myös Langjärvi on Varsinais-Suomessa Laitilan Soukaisten kylässä sijaitseva järvi, joka kuuluu Sirppujoen vesistöön. == Maantiede == Järven pinta-ala on 24 hehtaaria ja se on 1,6 kilometriä pitkä ja 200 metriä leveä. Järven muoto on pitkä, kapea ja hieman kaareva. Siihen laskee neljä metsäojaa ja yksi pelto-oja. Järven luusua sijaitsee järven etelärannalla, josta saa alkunsa 3,8 kilometriä pitkä laskuoja, joka alkaa Pollinkurkunojana ja jatkaa alempana Pihajokena ja yhtyy lopulta Sirppujokeen Laitilan pohjoispuolella. Järvellä on 4,4 kilometriä rantaviivaa ja sen ranta on pääosin kallio- ja moreenipohjaista metsämaastoa. Rannoille on rakennettu runsaasti loma-asuntoja, joille johtaa tiet Laitilasta. Lankjärvellä on yleinen uimaranta. == Historia == Vuoden 1855–1856 Kalmbergin kartastossa järven nimeksi kirjoitettiin "Pitkäjärvi". Se oli kartan mukaan tuolloin asumaton järvi. == Lähteet == Luokka:Laitilan järvet Luokka:Sirppujoen vesistö
Aksel Hennie

Aksel Hennie (s. 29. lokakuuta 1975 Oslo) on norjalainen näyttelijä, ohjaaja ja käsikirjoittaja. Vuonna 2005 Hennie sai parhaan ohjauksen Amanda-palkinnon elokuvasta Uno. == Valikoitu filmografia == * Hawaii, Oslo (2004) * Uno (2004) – myös ohjaus ja käsikirjoitus * Max Manus (2008) * Age of Heroes (2011) * Headhunters (2011) * Hercules (2014) * 24 – Lontoo (2014, TV-sarja) * Last Knights (2015) * Yksin Marsissa (2015) * The Cloverfield Paradox (2018) * White Wall (2020, TV-sarja) * Sisu (2023) == Aiheesta muualla == * Luokka:Norjalaiset näyttelijät Luokka:Norjalaiset elokuvaohjaajat Luokka:Vuonna 1975 syntyneet Luokka:Elävät henkilöt
Profeetta Elian kirkko (Thessaloniki)

Profeetta Elian kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu 1300-luvun jälkimmäisellä puoliskolla varhaisempien bysanttilaisen ajan rakennusten paikalle niiden tuhouduttua vuonna 1342. Se on kunnostettu vuosina 1956–1961. Kirkko sijaitsee kukkulalla Thessalonikin Áno Pólissa (Yläkaupunki). Ristinmuotoinen, kupolilla varustettu kirkko on rakennettu athosvuoren kirkkojen tyyliin ja sen koristelussa on muun muassa serbialaisen koulukunnan ikonografian vaikutteita.Profitis Ilias. In Thessaloniki. Viitattu 22.4.2015. == Lähteet == == Aiheesta muualla == Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
Pyhien apostolien kirkko (Thessaloniki)

Pyhien apostolien kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu vuonna 1310. Se oli alun perin Neitsyt Marialle omistetun luostarin pääkirkko (katholikon). Rakennus muutettiin osmanivallan aikana moskeijaksi ja sen seinämaalaukset peitettiin. Maalausten kunnostus suoritettiin vuosina 1926–2002. Malliltaan kirkko on risti neliössä. == Lähteet == == Aiheesta muualla == Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
Pyhien apostolien kirkko

Pyhien apostolien kirkko voi viitata muun muassa seuraaviin kirkkoihin: * Pyhien apostolien kirkko, Ateena, Kreikka * Pyhien apostolien kirkko, Konstantinopoli, Bysantin valtakunta * Pyhien apostolien kirkko, Thessaloniki, Kreikka == Katso myös == * Kahdentoista apostolin kirkko
Pyhän Katariinan kirkko (Thessaloniki)

Pyhän Katariinan kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu vuonna 1320. Rakennus toimi osmanivallan aikana moskeijana ja tunnettiin nimellä Yakup Pashan moskeija. Kirkkorakennus kunnostettiin vuosina 1946–1951. Kirkko sijaitsee Thessalonikin Áno Pólin (Yläkaupunki) luoteislaidalla. Se on koristeltu makedonialaista koulukuntaa edustavilla seinämaalauksilla.Ναός Αγίας Αικατερίνης. In Thessaloniki. Viitattu 22.4.2015. == Lähteet == == Aiheesta muualla == Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
N-metyyliformanilidi

N-metyyliformanilidi (C8H9NO) on aromaattinen amideihin kuuluva orgaaninen yhdiste. Huoneenlämpötilassa se on väritöntä nestettä. Yhdistettä käytetään orgaanisissa synteeseissä. ==Valmistus ja käyttö== N-metyyliformanilidia valmistetaan tyypillisesti hyvällä, noin 93-97, saannolla N-metyylianiliinin ja muurahaishapon välisellä reaktiolla.Werner Reutemann & Heinz Kieczka: Formic Acid, Ullmann's Encyclopedia of Industrial Chemistry, John Wiley & Sons, New York, 2011. Viitattu 5.5.2015 Yhdistettä voidaan valmistaa myös hapettamalla N,N-dimetyylianiliinia mangaanidioksidilla. N-metyyliformanilidia käytetään orgaanisissa synteeseissä. Yhdistettä voidaan käyttääs aromaattisten aldehydien valmistamiseen fosforyylikloridin kanssa Vilsmeier–Haack-reaktiolla ja lisäksi yhdiste muodostaa aldehydiejä reagoidessaan eräiden organometallireagenssien kuten Grignard-reagenssien ja organolitiumyhdisteiden kanssa. N-metyyliformamidia voidaan käyttää myös heterosyklisten yhdisteiden, kuten N-metyylikinoliniumsuolojen, valmistamiseen sen ja karbonyyliyhdisteiden tai enoliesterien välisellä reaktiolla.K. Thomas Finley :Quinolines and Isoquinolines, Kirk-Othmer Encyclopedia of Chemical Technology, John Wiley & Sons, New York, 2005. Viitattu 5.5.2015 ==Lähteet== Luokka:Amidit Luokka:Aromaattiset yhdisteet
Pyhän Nikolaos Orfanoksen kirkko

Pyhän Nikolaos Orfanoksen kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu noin vuonna 1310–1320. Se oli alun perin Vlatádeksen luostarin alaisuudessa ja sen nimi liittyy joko kirkon alkuperäiseen rakennuttajaan tai Pyhän Nikolaoksen rooliin leskien ja orpojen suojelijana. Kirkko ja luostari oli toiminnassa läpi osmanivallan ajan. Kirkko on koristeltu lukuisin seinämaalauksin. Ne löydettiin ja kunnostettiin vuosina 1957–1960. == Lähteet == == Aiheesta muualla == Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
Pyhän Panteleimonin kirkko (Thessaloniki)

Pyhän Panteleimonin kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu 1200-luvun lopulla ja omistettu Pyhälle Panteleimonille. Se kuului alun perin Panagía Perivléptoksen (”Kaiken näkevän Neitsyt Marian”) luostariin, joka tunnettiin myös nimellä Isä Iisakin luostari. Kirkko sijaitsee aivan Thessalonikin keskustassa lähellä Rotundaa. Osmanivallan aikana noin vuonna 1568–1571 rakennus muutettiin moskeijaksi, ja se tunnettiin nimellä Ishakiyen moskeija (”Iisakin moskeija”). Kirkko on malliltaan risti neliössä. Kirkon alkuperäisistä seinämaalauksista on säilynyt osia. == Lähteet == == Aiheesta muualla == Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
Pyhän Panteleimonin kirkko

Pyhän Panteleimonin kirkko voi viitata muun muassa seuraaviin kirkkoihin: * Pyhän Panteleimonin kirkko, Hanko, Suomi * Pyhän Panteleimonin kirkko, Pietari, Venäjä * Pyhän Panteleimonin kirkko, Thessaloniki, Kreikka
Rotunda (Thessaloniki)

Rotunda ( tai Rotónda) on roomalaisaikainen rakennus Thessalonikissa Kreikassa. Se on toiminut muun muassa kirkkona bysanttilaisella ajalla. Rakennus kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. thumb|left|150px|Rotundan alttari sekä apsis ja sen seinämaalauksia. Rotunda on Thessalonikin vanhin säilynyt rakennus. Se valmistui keisari Galeriuksen aikana noin vuonna 306. Se rakennettiin alun perin joko Galeriuksen mausoleumiksi tai Zeuksen temppeliksi, mutta sitä ei koskaan käytetty sellaisena. Rakennus oli osa laajempaa arkkitehtoonista kokonaisuutta, johon kuuluivat myös muun muassa Galeriuksen palatsi, hippodromi sekä niin kutsuttu Galeriuksen kaari. Kristinuskon tultua valtionuskonnoksi rakennuksesta tehtiin kirkko joko 300-luvun lopulla tai 400-luvun puolessa välissä, riippuen siitä miten sen mosaiikit ajoitetaan. Samalla rakennukseen tehtiin suuria muutoksia. Kirkko omistettiin Pyhälle Yrjölle. Se toimi myös Martyriumina, jossa säilytettiin marttyyrien pyhäinjäännöksiä. Osmanivallan aikana rakennus toimi moskeijana vuodesta 1590 tai 1591. Tuolloin siihen liitettiin minareetti ja sen mosaiikit peitettiin. Rakennus on vaurioitunut maanjäristyksissä vuosisatojen aikana, muun muassa 600-luvulla sekä vuonna 1978. Nykyään rakennus on museoitu. Rotunda on nimensä mukaisesti rotunda eli ympyränmuotoinen rakennus. Sen pohjakaava on ympyrä ympyrässä. Rakennuksen halkaisija on 24,5 metriä ja suurin korkeus 29,8 metriä. Seinien paksuus on suurimmillaan 6,3 metriä. Kirkon mosaiikeista on säilynyt vain osia. Mosaiikkien yleisenä teemana vaikuttaa ollen Kristuksen toinen tuleminen. Apsiksen seinämaalaukset esittävät Kristuksen taivaaseenastumista. Rakennuksen yhteydessä oleva minareetti on Thessalonikin ainoa säilynyt. == Lähteet == == Aiheesta muualla == Luokka:Antiikin Thessaloniken rakennukset ja rakennelmat Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
Vapahtajan kirkko (Thessaloniki)

Vapahtajan kirkko (, ”Kaikkivaltiaan Vapahtajan Kristuksen kirkko”) eli Kristuksen kirkastumisen kirkko (Ναός Μεταμόρφωσης Σωτήρος, Naós Metamórfosis Sotíros) on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu noin vuonna 1350. Se on ollut alun perin omistettu Neitsyt Marialle ja siitä löydetyistä haudoista päätellen se on saattanut olla alun perin hautamuistomerkki. Kirkko omistettiin myöhemmin Kristuksen kirkastumiselle. Osmanivallan aikana kirkkoa ei muutettu moskeijaksi monien muiden kaupungin kirkkojen tavoin. Pienikokoinen kirkko sijaitsee Thessalonikin keskustassa Egnatía- ja Palaión Patrón Germanoú -katujen risteyksessä lähellä Galeriuksen kaarta. Kirkko oli alun perin malliltaan neliönmuotoinen kahdeksankulmaisella kupolilla varustettu kirkko. Sen länsipään nartheks lisättiin vuonna 1936. Kirkon seinämaalaukset on tehty noin vuosina 1350–1370. Ne esittävät muun muassa Kristuksen taivaaseenastumista sekä Neitsyt Mariaa apostolien seurassa. == Lähteet == == Aiheesta muualla == Luokka:Bysanttilaiset kirkot Luokka:Thessalonikin kirkot Luokka:Thessalonikin varhaiskristilliset ja bysanttilaiset muistomerkit
Vlatádeksen luostari

Vlatádeksen luostari () on bysanttilaisaikainen ortodoksinen luostari Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Luostari on perustettu noin vuonna 1351–1354. Vanhin maininta luostarista on vuodelta 1400 nimellä Pantokratorin (Kaikkivaltiaan) luostari. Nykyinen nimi, monikkomuoto Vlatádes, viittaa sen kahteen perustajaan, jotka olivat Dorotheos ja Markos Vlat(t)is. Nykyisin luostari kunnioittaa perustajana Anna Palaiologinaa ja Andronikos III:ta, koska se perustettiin näiden luvalla. Luostari sijaitsee Thessalonikin Áno Pólissa (Yläkaupunki) lähellä Heptapyrgionin linnoitusta. Legendan mukaan paikka on sama, jossa apostoli Paavali olisi opettanut ollessaan kaupungissa. Luostari jatkoi toimintaansa keskeytyksettä läpi osmanivallan ajan, vaikkakin sen kirkko ilmeisesti muutettiin joksikin aikaa moskeijaksi 1400-luvun alussa. 1500-luvun alussa luostarissa säilytettiin Gregorios Palamaksen pyhäinjäännöksiä, kunnes ne siirrettiin Pyhän Gregorios Palamaksen katedraaliin. Nykyään Vlatádeksen luostari on kaupungin ainoa bysanttilaisaikainen luostari, joka on edelleen käytössä. == Lähteet == == Aiheesta muualla == Luokka:Bysanttilaiset luostarit Luokka:Kreikan luostarit Luokka:Thessalonikin varhaiskristilliset ja bysanttilaiset muistomerkit